På fredag er der nordjysk Superliga-brag i Aalborg, og her bliver rammen et lokalbrag værdig. Således tyder alt på, at sæsonrekorden (8.546) fra 13. september mod FC København bliver slået, når de forsvarende danske mestre og pokalvindere fra AaB tager imod oprykkerne fra Hobro I.K., der har gjort det fortrinligt i sine første ti Superligakampe, hvilket foreløbig rækker til en fjerdeplads i tabellen, mens AaB indtager syvendepladsen. Den normale kapacitet på Nordjyske Arena er godt 14.000 pladser, men qua det igangværende gruppespil i UEFA Europa League er kapaciteten reduceret. På grund af den store interesse for kampen opfordrer AaB tilskuere til at komme i god tid.

Referat:
I skrivende stund er der 12.308 billetter ude til fredagens Superligabrag på Nordjyske Arena, og der er nu kun ledige billetter i udebaneafsnittet.